CELEX: 32021D0325
Language: hu
Date: 2021-02-22 00:00:00
Title: A Tanács (EU) 2021/325 végrehajtási határozata (2021. február 22.) az Európai Központi Bank felügyeleti testülete alelnökének kinevezéséről

2021.2.24.   
               
               
                  HU
               
               
                  Az Európai Unió Hivatalos Lapja
               
               
                  L 64/6
               
            
         A TANÁCS (EU) 2021/325 VÉGREHAJTÁSI HATÁROZATA
         (2021. február 22.)
         az Európai Központi Bank felügyeleti testülete alelnökének kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendeletre (1) és különösen annak 26. cikke (3) bekezdésére,
         mivel:
         
                     (1)
                  
                  
                     A Tanács 2013. október 15-én elfogadta az Európai Központi Banknak (EKB) a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló 1024/2013/EU rendeletet.
                  
               
                     (2)
                  
                  
                     Az EKB-ra ruházott feladatok teljeskörű megtervezését és végrehajtását a felügyeleti testületnek kell végeznie, amely az elnökből, az alelnökből, az EKB négy képviselőjéből, valamint a mechanizmusban részt vevő tagállamok illetékes nemzeti hatóságainak egy-egy képviselőjéből áll.
                  
               
                     (3)
                  
                  
                     A felügyeleti testület alapvető testület az EKB által az egységes felügyeleti mechanizmus keretében végzett felügyeleti feladatok ellátását illetően. Az 1024/2013/EU rendelet ezért a Tanácsra ruházta a felügyeleti testület elnökének és alelnökének kinevezésére vonatkozó hatáskört.
                  
               
                     (4)
                  
                  
                     A Tanács az (EU) 2019/1671 végrehajtási határozattal (2)2019. október 4-én Yves MERSCH-t nevezte ki a felügyeleti testület alelnökévé. Az EKB felügyeleti testülete alelnökének hivatali ideje 2020. december 14-én lejárt.
                  
               
                     (5)
                  
                  
                     Az EKB-nak az 1024/2013/EU rendelet 26. cikke (3) bekezdésének megfelelően a felügyeleti testület meghallgatását követően be kell nyújtania az Európai Parlament részére a felügyeleti testületnek az EKB Igazgatóságának tagjai közül kiválasztandó alelnöke kinevezésére vonatkozó javaslatot. Az EKB 2020. december 18-án nyújtotta be az említett javaslatot, amelyet az Európai Parlament 2021. február 8-án hagyott jóvá,
                  
               ELFOGADTA EZT A HATÁROZATOT:
         
            1. cikk
            A Tanács Frank ELDERSON-t nevezi ki az Európai Központi Bank felügyeleti testületének alelnökévé a 2021. február 24-től kezdődő ötéves időszakra.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 287., 2013.10.29., 63. o.
         
         
            (2)  A Tanács (EU) 2019/1671 végrehajtási határozata (2019. október 4.) az Európai Központi Bank felügyeleti testülete alelnökének kinevezéséről (HL L 256., 2019.10.7., 8. o.).